हिन्दू देवी-देवता उस दिन मैं मतदान केंद्र पर चुपचाप बैठा था कि एक व्यक्ति आये और बोले कि मैंने ‘मकान’ छाप से पैसा लिया है लेकिन मैं उसे वोट नहीं दे पाया,अंदर से इच्छा ही नहीं हुई। का…करीं…ओट तो ‘तीर’ में ही देनी हं..। पहली बार मालूम चला था कि पैसे लेकर भी वोट दिए जाते हैं। मेरे द्वार पर प्रत्येक शाम लगने वाली मंडली में बातें होती रहती थी कि अगले मुखिया के चुनाव में मुसहर,नेटुआ और अन्य छोटी जातियों को ‘पोलथिंग'(शराब) और एकाध साड़ी देकर वोट को पाया जा सकता है। लालटेन की मद्धिम प्रकाश में हम भाई-बहन पढ़ने के दौरान सुना करते थे।